Dithulano tše dintši di diregile magareng ga 18:00 le 23:00 bošego. Dithulo tša ka masa moragonyana ga mašegogare (00:00 go ya go 01:00), di oketšegile ka gofeta 100%. Bjalo ka mengwageng yeo efetilego dithulo tša gofeta 60% di direga ka Labohlano, Mokibelo le Sontaga. Kgweding ka moka ya Desemere ya 2001 Kapa Lebowa ga se ya ba le dikotsi ka letšatši la Labone. Tiragalo ya dikotsi letšatši ka letšatši la beke le nako ya letšatši e latetše sebopego seo se swanago le sa lebaka leo lefetilego. Fela, diperesente tša "mafelelo a beke" tša dikotsi di fokotšegile go tloga go 66,37% nakong ya Desemere ya 2000 go ya go 61,85% ka Desemere ya 2001. Dikotsi tša "matšatši a beke" di oketšegile go tloga go 33,63% go ya go 38,15%. Kgomogadi re ka re ke fapriki ye e tšweletšago mamane. Lebaka la go duša ga kgomo ke dikgwedi tše senyane (9) mme ka tlwaelo ga e sepedišwe le poo dikgwedi tše pedi godimo ga fao. Lebaka ke go fa mmele wa yona sebaka sa go khutša ge e dutše e tšweletša maswi a go fepa namanyana ya yona (yeo e phelago ka maswi fela dibeke di se kae tša mathomo). Seo se nyakegago ke gore kgomogadi e dušišwe gape lebakeng la dikgwedi tše tharo tše di latelago tswalo ye e fetilego gore e kgone go tswala gape kgweding ye e swanago ngwaga le ngwaga. Se ke seo se kganyogwago gore kgomogadi e tswale palo ye e kgonegago ya mamane ntle le go fokola mmele. Ge kgomogadi e sa lešwe ka tshwanelo e ka se kgone go duša le go tswala namane ngwaga le ngwaga.